Omagiul prințului Harry și al lui Meghan Markle pentru prințul Philip. Vor participa ducii de Sussex la înmormântare?
Prințul Harry și Meghan Markle au postat un scurt mesaj, la aflarea veștii despre moartea ducelui de Edinburgh. Ducele de Sussex nu s-a întors în Marea Britanie din martie 2020 și a fost fotografiat pentru ultima dată alături de prințul Philip pe 8 mai 2019. O sursă a dezvăluit, pentru Daily Mail, că Harry "va face tot posibilul“ să se întoarcă în Marea Britanie pentru înmormântarea bunicului său.
Prințul Harry și Meghan Markle i-au dus un omagiu prințului Philip, care a murit, în dimineața zilei de vineri, 9 aprilie 2021, la vârsta de 99 de ani.Ducii de Sussex au postat un scurt mesaj pe site-ul lor, Archwell: "În memoria Majestății Sale Ducele de Edinburgh. Îți mulțumim pentru tot ce ai făcut… Ne vei lipsi tuturor“.Sursă foto: Daily MailPotrivit unei surse, Harry "va face tot posibilul“ să participe la înmormântarea bunicului său, scrie Daily Mail. Probabil, acesta va zbura cu avionul privat și va fi scutit de carantina care se aplică în cazul celor care călătoresc din SUA. El ar putea fi testat pentru Covid-19 înainte de plecarea din Los Angeles și la sosirea în Marea Britanie, în loc să fie supus carantinei de 10 zile.Rămâne neclar dacă ducesa de Sussex se va întoarce în Marea Britanie pentru înmormântarea prințului Philip, având în vedere că este însărcinată cu al doilea copil,"Harry va face absolut tot posibilul să se întoarcă în Marea Britanie și să fie alături de familia sa. Nu va dori altceva decât să fie acolo pentru familia sa și, în special, pentru bunica lui, în aceste momente îngrozitoare. Meghan este însărcinată, așa că va trebui să fie sfătuită de medicii săi dacă este sigur să călătorească, dar cred că Harry va pleca cu siguranță“, a dezvăluit sursa.Nu se știe unde va fi cazat în timpul șederii sale în Marea Britanie și nici pentru cât timp va rămâne după înmormântare. În orice caz, reîntâlnirea ducelui de Sussex cu fratele său, prințul William, și tatăl lui, prințul Charles, va fi incomodă în urma acuzațiilor șocante făcute în emisiunea TV a lui Oprah Winfrey, difuzată luna trecută.